असाम दी ब्रह्मपुत्र ते सुरमा घाटियैं, बंगाल दे दार्जिलिंग ते जलपायगुड़ी थाह्रैं, दक्खनी भारत दे नीलगिरि ते अन्नमलाई प्हाड़ैं ते हिमाचल दे कांगड़ा-मण्डी च उग्गने आली चाह्ई दा पैह्ला कप्प में कदूं पीता हा, चेतै नेईं औंदा पर जित्थैं तक्कर चेता जाई सुरकदा ऐ उत्थैं मेरा ते चाह्ई दा नाता लगदा ऐ। नेह्आ बी कोई रोज चेतै निं औंदा जित्त रोज में चाह् नेईं पीती होग। गल्ल सिद्धी ऐ, आनैं-मानैं मेरी बरेसा बरोबर गै चाह्ई दे घुट्टा दा सुआद।